
UŽDAROJI AKCINĖ BENDROVĖ JONIŠKIO AUTOBUSŲ PARKAS

Uždaroji akcinė bendrovė, Vilniaus g. 54,  LT-84166   Joniškis.
Tel. +370  426 54 901, el. p. joniskioap@gmail.com, www.joniskioap.lt
Duomenys kaupiami ir saugomi Juridinių asmenų registre, įmonės  kodas 157536164,   PVM mokėtojo kodas LT 575361610

PATVIRTINTA
Viešųjų pirkimų komisijos 
2024-12-09 protokolu Nr. VPK-1
                     PAKEITIMAI PATVIRTINTI: 
Viešųjų pirkimų komisijos 
2025-02-12 protokolu Nr. VPK-2 


TARPTAUTINIO VIEŠOJO PIRKIMO „NAUJŲ ŽEMAGRINDŽIŲ VIENAAUKŠČIŲ (M3CE KLASĖS) ELEKTRA VAROMŲ  AUTOBUSŲ PIRKIMAS“ 
ATVIRO KONKURSO SPECIALIOSIOS SĄLYGOS
[bookmark: _GoBack]
1.	BENDRA INFORMACIJA
1.1. Perkantysis subjektas – UAB „Joniškio autobusų parkas“, juridinio asmens kodas  157536164, adresas Vilniaus g. 54, LT-84166 Joniškis, Perkantysis subjektas yra PVM mokėtojas.
1.2. Pirkimas neatliekamas naudojantis centralizuotų pirkimų katalogu (toliau – CPO), nes planuojamų įsigyti prekių CPO kataloge pilna apimtimi nėra (perkami autobusai neatitinka CPO kataloge nurodytų autobusų dėl jų traukos akumuliatorių garantijos, įkrovimo galios, prekių pristatymo laikotarpio ir kt.).  
1.3.  Stebėtojai dalyvauti Komisijos posėdžiuose nėra kviečiami.
1.4. Vykdomas skelbiamas tarptautinis pirkimas. Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau –PĮ), kitais viešuosius pirkimus reglamentuojančiais teisės aktais bei šiomis konkurso sąlygomis. 
          1.5. Atliekamas žaliasis pirkimas.  Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos  aprašo patvirtinimo“ (toliau – Aprašas) 4.1 punkto nuostatomis,  Aprašo 2 priedo 11.1.1 papunktyje, Lietuvos  Respublikos alternatyviųjų degalų įstatymo 15 straipsnyje nustatytais reikalavimais. Perkama visai netarši sunkioji transporto priemonė, suprantama kaip apibrėžta Lietuvos Respublikos alternatyviųjų degalų įstatymo 2 straipsnio 23 dalyje „Visai netarši sunkioji transporto priemonė – netarši M3, N2 ir (ar) N3 kategorijos transporto priemonė be vidaus degimo variklio arba su vidaus degimo varikliu, naudojančiu alternatyviuosius degalus ir išmetančiu anglies dioksido (CO2) mažiau kaip 1 g/km arba mažiau kaip 1 g/kWh“. Aplinkos apsaugos kriterijai nustatyti Techninėje specifikacijoje – Konkurso sąlygų priedas Nr. 2.
1.6 . Reguliarus orientacinis skelbimas nebuvo paskelbtas. 
1.7. Pirkime perkantysis subjektas nenumato skelbti pranešimo dėl savanoriško ex ante skaidrumo.
1.8.  Pirkime neleidžiama pateikti alternatyvių pasiūlymų. 
1.9.  Bendrosios Konkurso sąlygos yra neatskiriama šių pirkimo sąlygų dalis.
1.10. Šis pirkimas yra iš dalies finansuojamas pagal 2022–2030 metų plėtros programos valdytojos Lietuvos Respublikos susisiekimo ministerijos plėtros programos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ veiklą „Miesto ir priemiestinio viešojo transporto priemonių parko atnaujinimas, skatinant naudoti visai netaršias transporto priemones“ skirtų 2021‒2027 metų Europos Sąjungos (toliau – ES) fondų ir (arba) Ekonomikos gaivinimo ir atsparumo didinimo priemonės (toliau – EGADP) lėšų ir Lietuvos Respublikos valstybės biudžeto lėšų.

2. PIRKIMO OBJEKTAS
2.1 Pirkimo objektas – nauji žemagrindžiai vienaaukščiai (M3CE klasės)  elektra varomi autobusai (toliau – Prekės). Reikalavimai Prekėms bei detalesnė informacija yra pateikiama techninėje specifikacijoje (konkurso sąlygų 2 priedas) (toliau – Techninė specifikacija), Pirkimo sutarties projekte (konkurso sąlygų 6 priedas) ar kituose Pirkimo dokumentuose.
2.2 [bookmark: _Hlk91152632]Pirkimo objektas skaidomas į 2 (dvi) pirkimo objekto dalis, kurių apimtys ir dalykas, reikalavimai ir techninė specifikacija apibrėžti konkurso sąlygų 2.1 priede „Naujo žemagrindžio vienaaukščio (M3CE klasės) ne mažiau 16 sėdimų vietų elektra varomo autobuso (1 vnt.) techninė specifikacija“ ir 2.2 priede „Naujo žemagrindžio vienaaukščio (M3CE klasės) ne mažiau 21 sėdimos vietos elektra varomo autobuso (1 vnt.) techninė specifikacija“. Perkantysis subjektas sudarys atskiras sutartis dėl pirkimo objekto dalių, arba vieną sutartį dėl abiejų pirkimo dalių, dėl kurių laimėtoju nustatytas tas pats tiekėjas. Pirkimo objekto dalys:
1 pirkimo dalis -  naujas žemagrindis vienaaukštis (M3CE klasės) ne mažiau kaip 16 sėdimų vietų elektra varomas autobusas (1 vnt.);
2 pirkimo dalis - naujas žemagrindis vienaaukštis (M3CE klasės) ne mažiau kaip 21 sėdimos vietos   elektra varomas  autobusas (1 vnt.).
 2.3. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, sertifikatai, standartai, protokolai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.5. Pirkimui taikoma fiksuotos kainos kainodara. Tiekėjas prisiima riziką dėl Sutarties vykdymo išlaidų dydžio pasikeitimo. 
2.6. Perkantysis subjektas dėl kiekvienos pirkimo dalies sudarys atskiras pirkimo-pardavimo sutartis (toliau – Sutartis) su ekonomiškai naudingiausią pasiūlymą dėl pirkimo objekto pateikusiu tiekėju, kurio pasiūlymas atitiks Konkurso sąlygų reikalavimus. Gali būti sudaryta ir viena sutartis dėl abiejų pirkimo dalių, jei laimėtoju bus nustatytas tas pats tiekėjas.
[bookmark: _Hlk173406411]2.7. Tiekėjas gali pateikti pasiūlymą vienai, kelioms arba visoms pirkimo dalims.
[bookmark: _Hlk32312802]         2.8. Pristatymo terminas – per 12 mėnesių nuo sutarties įsigaliojimo dienos. 
         2.9. Prekių pristatymo vieta: UAB „Joniškio autobusų parkas“, adresu: Vilniaus g. 54, LT-84166, Joniškis (Joniškio autobusų stotis).


3. SUSITIKIMAI SU TIEKĖJAIS, OBJEKTO APŽIŪRA, PIRKIMO DOKUMENTŲ PAAIŠKINIMAS
3.1. Perkantysis subjektas nerengs susitikimo su tiekėjais dėl pirkimo sąlygų paaiškinimo.
3.2. Prašymą paaiškinti, patikslinti pirkimo sąlygas tiekėjas turi pateikti ne vėliau kaip 10 (dešimt) dienų iki pasiūlymų pateikimo termino pabaigos.
3.3. Perkantysis subjektas pirkimo sąlygų paaiškinimą, patikslinimą pateikia visiems tiekėjams ne vėliau kaip 6 (šešios) dienos iki pasiūlymų pateikimo termino pabaigos.
3.4. Perkantysis subjektas nerengs objekto apžiūros.


4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
         4.1. Tiekėjas (taip pat visi tiekėjų grupės nariai, jei pasiūlymą pateikia tiekėjų grupė) ir ūkio subjektai, kurių pajėgumais remsis tiekėjas, turi neturėti nei vieno tiekėjų pašalinimo pagrindo ir tiekėjo kvalifikacija turi atitikti pirkimo dokumentuose keliamus reikalavimus, o kokybės vadybos sistema ir aplinkos apsaugos vadybos sistema – reikalaujamus standartus.
4.2. Reikalavimai dėl tiekėjo, ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti Konkurso sąlygų 5 priede.
         4.3. Tiekėjams nustatomi kvalifikacijos reikalavimai nurodyti Konkurso sąlygų 5 priede. 

5. TIEKĖJŲ GRUPĖS DALYVAVIMAS PIRKIMO PROCEDŪROSE 
         5.1. Pasiūlymą gali pateikti tiekėjų grupė. Jei Pirkime jungtinės veiklos sutarties pagrindu dalyvauja ūkio subjektų grupė, ji pateikia jungtinės veiklos sutartį ir visus tiekėjų grupės narius nurodo pasiūlyme. 
         5.2. Jungtinės veiklos sutartyje turi būti:
5.2.1. nurodyti kiekvienos šios sutarties šalies (partnerio) įsipareigojimai vykdant su perkančiuoju subjektu numatomą sudaryti pirkimo sutartį, šių įsipareigojimų vertės dalis bendroje pirkimo sutarties vertėje;
5.2.2. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajam subjektui nevykdymą (nepriklausomai nuo jų įnašo pagal jungtinės veiklos sutartį);
5.2.3. numatyta, kuris partneris (toliau – atsakingas partneris) atstovauja tiekėjų grupei (su kuo perkantysis subjektas turėtų bendrauti kvalifikacijos nagrinėjimo ir pasiūlymo vertinimo metu kylančiais klausimais ir kam teikti su šiais klausimais susijusią informaciją. Apie tokio asmens pakeitimą nedelsiant raštu privalo būti informuotas Perkantysis subjektas.
         5.3. Tuo atveju, jei tiekėjų grupės pasiūlymas bus pripažintas laimėjusiu šį viešąjį pirkimą, perkantysis subjektas palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai. 
         5.4. Perkantysis subjektas nereikalauja, kad, tiekėjų grupės pateiktą pasiūlymą nustačius laimėjusį ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

6. REIKALAVIMAI, SUSIJĘ SU NACIONALINIU SAUGUMU 
       6.1. Taikomas Europos Sąjungos Tarybos 2022 m. balandžio 8 d. priimtas Tarybos Reglamentas (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas).
Reglamentu numatoma, kad draudžiama skirti ar toliau vykdyti visas viešąsias sutartis su:
a) Rusijos piliečiu, fiziniu ar juridiniu asmeniu, subjektu ar organizacija, įsisteigusiais Rusijoje;
b) juridiniu asmeniu, subjektu ar organizacija, kuriuose 50 % ar daugiau nuosavybės teisių tiesiogiai ar netiesiogiai priklauso šios dalies a punkte nurodytam subjektui, arba
c) fiziniu ar juridiniu asmeniu, subjektu ar organizacija, veikiančiais a arba b punkte nurodyto subjekto vardu ar jo nurodymu, be kita ko, tais atvejais, kai jiems tenka daugiau kaip 10 % sutarties vertės, su subrangovais, tiekėjais ar subjektais, kurių pajėgumais remiamasi.
Pirkimui taikomos Tarybos reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 8 ir 9 prieduose. Kilus abejonių dėl tiekėjo (ne)atitikties Reglamento nuostatoms, Perkančioji organizacija gali pirkimo vykdymo metu iš potencialaus laimėtojo (esant poreikiui, ir iš kitų tiekėjų) prašyti pateikti VPĮ 51 straipsnio 12 d. nurodytus duomenis, tiek, kiek (ir tada, kai) tai reikalinga pirkimo vykdytojui siekiant tinkamai įgyvendinti Reglamentu nustatytus draudimus, o kilus abejonių pirkimo galėtų kreiptis dėl konkrečių dokumentų pateikimo iš potencialaus laimėtojo.
6.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, gali prašyti tiekėjo juos pakeisti kitais, pirkimo sąlygų reikalavimus atitinkančiais, subjektais. Perkančioji organizacija gali pirkimo vykdymo metu iš potencialaus laimėtojo (esant poreikiui, ir iš kitų tiekėjų) prašyti pateikti VPĮ 51 straipsnio 12 dalyje nurodytus duomenis, tiek, kiek (ir tada, kai) tai reikalinga pirkimo vykdytojui siekiant tinkamai įgyvendinti Reglamentu nustatytus draudimus.
6.3. Perkančioji organizacija netaikys nuostatų, susijusių su nacionaliniu saugumu kaip nurodyta VPĮ 45 straipsnio 21 dalyje, VPĮ 37 straipsnio 9 dalyje ir VPĮ 47 straipsnio 9 dalyje."

7. SPECIALIEJI REIKALAVIMAI PASIŪLYMŲ RENGIMUI IR PATEIKIMUI
         7.1. Pateikdamas pasiūlymą tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam sutarties įvykdymui.   
         7.2. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
[bookmark: _Hlk147393946]           7.2.1. tiekėjo užpildytas ir pasirašytas pasiūlymas pagal Konkurso sąlygų 3 priede pateiktą pasiūlymo formą;
           7.2.2.  užpildyta Techninė specifikacija, parengta pagal Konkurso sąlygų 2 priede: 1 pirkimo daliai – 2.1 priede pateiktą informaciją ir (arba) 2 pirkimo daliai - 2.2 priede pateiktą informaciją, nurodant konkrečios siūlomos prekės techninius rodiklius ir jų reikšmes;
           7.2.3. kompetentingos įstaigos ar organizacijos sertifikatas, testų rezultatai ar kiti lygiaverčiai dokumentai, atitinkantys standartą Electric SORT 2 (Standardized On-Road Test Cycles);
            7.2.4. užpildytas EBVPD (konkurso sąlygų 4 priedas). Pasirašydamas pasiūlymą, tiekėjas patvirtina ir EBVPD tikrumą;
            7.2.5. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
            7.2.6. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
           7.2.7. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
           7.2.8. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
           7.2.9. dokumentai, patvirtinantys, kad ūkio subjektas, kurio pajėgumais tiekėjas remiasi, atsižvelgdamas į pirkimo sąlygose nustatytus ekonominio ir finansinio pajėgumo reikalavimus, kartu su tiekėju įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo (jei perkantysis subjektas kelia tokius kvalifikacijos reikalavimus ir reikalauja prisiimti solidarią atsakomybę); 
           7.2.9. užpildyta tiekėjo deklaracija dėl (ne)atitikties Reglamento nuostatoms, kuri pateikta Konkurso sąlygų 8 ir 9 prieduose („Tiekėjo deklaracija dėl atitikties Reglamento nuostatoms juridiniam asmeniui“ ir  „Tiekėjo deklaracija dėl atitikties Reglamento nuostatoms fiziniam asmeniui“);
           7.2.10.	dokumentas (-ai), įrodantis (-ys), tiekėjo siūlomos transporto priemonės atitiktį Konkurso sąlygų 2 priede „Techninė specifikacija“ keliamiems reikalavimams.
           7.1.11. kiti pirkimo sąlygose nurodyti privalomi pateikti dokumentai.
         7.2. Visas pasiūlymas privalo  būti pasirašytas fiziniu parašu ar kvalifikuotu elektroniniu parašu, atitinkančiu Pirkimų įstatymo 34 straipsnio 11 dalies 2 punkte nuodytus reikalavimus. Kvalifikuotu elektroniniu parašu tiekėjo vadovas ar jo įgaliotas asmuo gali patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu nereikia. 
        7.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkantysis subjektas reikalauja pateikti vertimą atlikusio asmens parašu ir tiekėjo vadovo patvirtintą šio dokumento vertimą.
      7.4. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys gali būti išreikštos neribojant skaičių po kablelio kiekio. 
      7.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.
      7.6. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

8. PASIŪLYMO GALIOJIMO UŽTIKRINIMAS
 8.1. Perkantysis subjektas nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.
          
9. PASIŪLYMŲ VERTINIMAS
[bookmark: _Hlk187053981]9.1. Perkantysis subjektas ekonomiškai naudingiausią pasiūlymą išrenka pagal tiekėjo pasiūlyme nurodytą kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys aprašyti  Konkurso sąlygų 7 priede “Pasiūlymų vertinimo kriterijai ir tvarka”.  Ekonominio naudingumo vertinimo kriterijai "Pasiūlymo kaina (C)", "Papildoma garantija (virš minimalios 60 mėn.) traukos akumuliatoriams (T1)", "Prekės pristatymo terminas (T2)" ir jų lyginamieji svoriai yra vienodi pirkimo dalims Nr. 1 ir Nr. 2.
         9.2. Laimėjusiu kiekvienai pirkimo daliai pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 

10. SUTARTIES SUDARYMAS
        10.1. Ši pirkimo procedūra atliekama siekiant sudaryti sutartį su tiekėjais, kurių pasiūlymai, vadovaujantis pirkimo sąlygose nustatyta tvarka, bus pripažinti laimėję. Sutarties sąlygos pateikiamos Konkurso sąlygų 6 priede „Sutarties projektas“.
         10.2. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka PĮ 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
         10.3. Tiekėjas, jei atsisako/nepasirašo Sutarties, įsipareigoja sumokėti 5 proc. nuo Sutarties  vertės baudą. Bauda sumokama per 15 dienų nuo Tiekėjo pranešimo apie atsisakymą pasirašyti Sutartį dienos arba 15 dienų terminas skaičiuojamas, kai sužinoma kitais būdais (Tiekėjo konkliudentiniais veiksmais), kad Sutartis nebus pasirašyta, pvz. Sutartis nepasirašoma per Perkančiojo subjekto nustatytą terminą.

11. KITOS SĄLYGOS
Priedai:
Konkurso sąlygų 1 priedas – „Terminai“;
Konkurso sąlygų 2 priedas – „Techninė specifikacija“:
2.1. priedas – „Naujo žemagrindžio vienaaukščio (M3CE klasės) ne mažiau 16 sėdimų vietų elektra varomo autobuso (1 vnt.) techninė specifikacija“;
2.2. priedas – „Naujo žemagrindžio vienaaukščio (M3CE klasės) ne mažiau 21 sėdimos vietos elektra varomo autobuso   (1vnt.) techninė specifikacija“;
Konkurso sąlygų 3 priedas – „Pasiūlymo forma“;
Konkurso sąlygų 4 priedas – „Europos bendrojo viešųjų pirkimų dokumento forma“;
Konkurso sąlygų 5 priedas – „Tiekėjų pašalinimo pagrindai ir kvalifikacijos reikalavimai“;
[bookmark: _Hlk109220714]Konkurso sąlygų 6 priedas – „Sutarties projektas“;
Konkurso sąlygų 7 priedas – „Pasiūlymų vertinimo kriterijai ir tvarka“;
Konkurso sąlygų 8 priedas – „Tiekėjo deklaracija dėl atitikties Reglamento nuostatoms   juridiniam asmeniui“;
Konkurso sąlygų 9 priedas – „Tiekėjo deklaracija dėl atitikties Reglamento nuostatoms fiziniam asmeniui“.

